වෛද්‍යවරයකු මාස දහයක වයසැති රෝගී දරුවකුට ප්‍රතිකාරයක් ලෙස නියම කළ බටහිර ඖෂධයක් පෞද්ගලික ෆාමසියකින් වරදවා ලබා දී ඇත.මෙම ඖෂධය පානය කළ ළදරුවා රෝගාතුර වූයෙන් පාණදුර රෝහලට ඇතුළත් කළ අතර දරුවාගේ පියා කළුතර බලය ලත් නිලධාරි ආහාර සහ ඖෂධ පරීක්ෂක ඩී. ඇස්. ගුරුසිංහ මහතාට පැමිණිලි කෙළේය.මෙම බටහිර ඖෂධය පිළිබඳව පරීක්ෂණ ඇරැඹූ ගුරුසිංහ මහතා එම බටහිර ඖෂධය අලෙවි කරන ලද සමාගමට සහ වලානේ බටහිර ඖෂධ වෙළෙඳ සල් හිමියාටද 1980 අංක 27 දරන විලවුන් උපකරණ සහ ඖෂධ පනත යටතේ පාණදුර මහේස්ත්‍රාත් ආර්. එස්. ඒ. දිසානායක මහතා හමුවේ නඩු පැවරුවේය.අධිකරණය හමුවේ පෙනී සිටි වගඋත්තරකරුවන් දෙදෙනාට රුපියල් ලක්ෂ පහ බැගින් ශරීර ඇප නියම වූ අතර නඩු විභාගය කල් තැබිණි..